GLOW ปันผลทิ้งทวน “เอ็นจีกรุ๊ป” 1.61 บาท จับตา GPSC เทนเดอร์ฯถูกลง!
GLOW ปันผลทิ้งทวน "เอ็นจีกรุ๊ป" 1.61 บาท จับตา GPSC เทนเดอร์ฯถูกลง!
22 มิ.ย. 2561

สืบเนื่องจากกรณีที่ บริษัท โกลบอล เพาเวอร์ ซินเนอร์ยี่ จำกัด (มหาชน) หรือ GPSC แจ้งข้อมูลผ่านระบบสารสนเทศตลาดหลักทรัพย์แห่งประเทศไทย (ตลท.) เมื่อวันที่ 20 มิ.ย. 61 ว่า บริษัทเตรียมใช้เงินลงทุน 97,559 ล้านบาท ในการเข้าซื้อหุ้น GLOW จำนวน 69.11% จาก Engie Global Developments B.V. ทั้งทางตรงและทางอ้อม ในราคาหุ้นละ 96.50 บาท หลังจากนั้นจะทำคำเสนอซื้อหุ้น GLOW ที่เหลือ 30.89% ซึ่งหากทุกรายตอบรับการซื้อหุ้น 100% จะทำให้ต้องใช้เงินซื้อกิจการครั้งนี้จำนวน 141,166 ล้านบาท
โดยราคาซื้อขายดังกล่าวอาจมีการปรับลดลงได้เป็นจำนวนเท่ากับเงินปันผลจ่ายต่อหุ้น หาก GLOW มีการจ่ายเงินปันผลก่อนเงื่อนไขบังคับก่อนเสร็จสิ้นลง ซึ่งบริษัทได้เข้าลงนามในสัญญาซื้อขายหุ้นกับผู้ขายเมื่อวันที่ 20 มิ.ย.61 (สัญญาซื้อขายหุ้น) และเบื้องต้นคาดว่าเงื่อนไขบังคับก่อนทั้งหมดน่าจะแล้วเสร็จภายในเดือนต.ค.61
ล่าสุดวันนี้ (22 มิ.ย.61) บริษัท โกลว์ พลังงาน จำกัด (มหาชน) หรือ GLOW ประกาศจ่ายปันผลจากงวดดำเนินงานวันที่ 01 ม.ค. 2561 ถึงวันที่ 31 มี.ค.2561  และกำไรสะสม เป็นเงินสดจำนวน 1.608 บาทต่อหุ้น โดยจะขึ้นเครื่องหมาย XD ไม่ได้รับสิทธิปันผลในวันที่ 6 ก.ค.61 และกำหนดจ่ายเงินปันผลในวันที่ 20 ก.ค.61
ทั้งนี้ การที่ GLOW ประกาศจ่ายปันผลระหว่างกาลดังกล่าว จะส่งผลให้การเข้าซื้อหุ้น GLOW จำนวน 30.89% ของ GPSC มีราคาที่ถูกลง โดยจากเดิมที่กำหนดจะทำคำเสนอซื้อที่ราคา 96.50 บาทต่อหุ้น ซึ่งเป็นไปตามเงื่อนไขที่ประกาศจะทำคำเสนอซื้อหุ้น GLOW ก่อนหน้านี้